Bakony
Store norske leksikon,Geografi,Verdens geografi,Europa,Ungarns geografi
Bakony er et fjellstrøk i det vestlige Ungarn. Det strekker seg langs nordsiden av Balatonsjøen, som sammen med Vértes og Gerecse utgjør fjellkjeden Dunántúl som skiller den store og den lille ungarske slette (Alföld). Fjellstrøket er delt mellom Nord-Bakony med høyeste punkt Körishegy, 709 meter over havet og Sør-Bakony med høyeste punkt Kab-hegy, 599 meter over havet.
Fjellene er oppbygd av kalkstein og dolomitt, og man kan finne store bauxitt- og brunkulleier. Eike- og bøkeskoger dekker de høyeste områdene, og i lavereliggende strøk drives åkerbruk. På sørskråningene ned mot Balaton dyrkes det vindruer.Blant turistattraksjonene er den utdødde vulkanen Somló, med slott på toppen og et historisk vinområde rundt, og Herend, en av verdens største og mest anerkjente keramikkfabrikker, som produserer blant annet figurer i porselen. Les mer i Store norske leksikon Ungarn Ungarns geografi Alföld